**Paziņojums par nomas tiesību izsoli – ielu tirdzniecības vietai - kioskam Pils ielā 16, Siguldā, Siguldas novadā**

2018.gada 4.jūnijā plkst.10.00, Siguldas Valsts ģimnāzijas Deputātu zālē, Krišjāņa Barona ielā 10, Siguldā, Siguldas novadā, notiks viena ielu tirdzniecības vietas-kioska –Pils ielā 16, Siguldā, Siguldas novadā – nomas tiesību mutiskā izsole ar augšupejošu soli. Sākotnējā nomas maksa par 1 ielu tirdzniecības kiosku mēnesī – 50,00 EUR un PVN. Viens izsoles solis tiek noteikts 5,00 EUR un PVN.

Nomas tiesību pretendentu pieteikuma iesniegšana un to reģistrācija notiek Siguldas novada pašvaldībā darba dienās no 2018.gada 22.maija līdz 2018.gada 30.maijam līdz plkst.17:00, 203.kabinetā, Zinātnes ielā 7, Siguldas pagastā, Siguldas novadā. Uzziņas pa tālruni 28357158 (PA “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles pretendentam jāsamaksā dalības maksa 10,00 EUR un nodrošinājums 20,00 EUR, ieskaitot to Siguldas novada pašvaldības kontā LV15UNLA 0027 8001 3040 4, kas atvērts AS „SEB banka”, kods UNLALV2X.

**Informācija par nomas objektu:**

Adrese –Pils iela 16, Siguldā, Siguldas novadā, LV-2150

Kadastra apzīmējums - 8015 002 1818

Nomas objekta veids – neapdzīvojamās telpas

Lietošanas mērķis - amatnieku suvenīru darbnīcas iekārtošana, darbības nodrošināšana un amatnieku izgatavotās produkcijas tirdzniecība

Telpu platība – 9 m2

Nomas termiņš - 3 gadi

Nomas objekta apskates vieta un laiks – iepriekš sazinoties ar PA “Siguldas Attīstības aģentūra” direktori Lauru Skrodeli, tālr.Nr.28357158.